
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 241 

26 Νοεμβρίου 2008 


ΝΟΜΟΣ ΥΠ’ ΑΡΙΘ. 3719 

Μεταρρυθμίσεις για την οικογένεια, το παιδί, 
την κοινωνία και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ ΠΡΩΤΟ 
ΣΥΜΦΩΝΟ ΣΥΜΒΙΩΣΗΣ 

Άρθρο 1 

Σύσταση 

Η συμφωνία δύο ενήλικων ετερόφυλων προσώπων 
με την οποία οργανώνουν τη συμβίωσή τους (σύμφωνο 
συμβίωσης) καταρτίζεται αυτοπροσώπως με συμβο¬ 
λαιογραφικό έγγραφο. Η ισχύς της συμφωνίας αρχίζει 
από την κατάθεση αντιγράφου του συμβολαιογραφικού 
εγγράφου στον ληξίαρχο του τόπου κατοικίας τους, το 
οποίο καταχωρείται σε ειδικό βιβλίο του Ληξιαρχείου. 

Άρθρο 2 
Προϋποθέσεις 

1. Για τη σύναψη συμφώνου συμβίωσης απαιτείται 
πλήρης δικαιοπρακτική ικανότητα. 

2. Δεν επιτρέπεται η σύναψη συμφώνου συμβίωσης: 

α) αν υπάρχει γάμος ή σύμφωνο συμβίωσης των ενδια- 

φερόμενων προσώπων ή του ενός από αυτά, 

β) μεταξύ συγγενών εξ αίματος σε ευθεία γραμμή 
απεριορίστως και εκ πλαγίου μέχρι και τον τέταρτο 
βαθμό, καθώς και μεταξύ συγγενών εξ αγχιστείας σε 
ευθεία γραμμή απεριορίστως και 

γ) μεταξύ εκείνου που υιοθέτησε και αυτού που υιο¬ 
θετήθηκε. 

3. Η παράβαση των διατάξεων του παρόντος άρθρου 
συνεπάγεται την ακυρότητα του συμφώνου συμβίω¬ 
σης. 

Άρθρο 3 

Ακυρότητα του συμφώνου 

Την κατά το προηγούμενο άρθρο ακυρότητα του 
συμφώνου συμβίωσης μπσρεί να επικαλεσθεί, εκτός 
από τους συμβληθέντες, και όποιος προβάλλει έννο- 
μο συμφέρον οικογενειακής ή περιουσιακής φύσης. 


Ο εισαγγελέας μπορεί να ζητήσει αυτεπαγγέλτως την 
αναγνώριση της ακυρότητας, αν το σύμφωνο συμβίωσης 
αντίκειται στη δημόσια τάξη. 

Άρθρο 4 
Λύση 

1. Το σύμφωνο συμβίωσης λύεται: α) με συμφωνία των 
συμβληθέντων, που γίνεται αυτοπροσώπως με συμβο¬ 
λαιογραφικό έγγραφο, β) με μονομερή συμβολαιογρα¬ 
φική δήλωση, αφότου αυτή κοινοποιηθεί με δικαστικό 
επιμελητή στον άλλον και γ) αυτοδικαίως, αν συναφθεί 
γάμος είτε μεταξύ των συμβληθέντων είτε μεταξύ ενός 
από αυτούς και τρίτου. 

2. Η λύση του συμφώνου συμβίωσης ισχύει από την 
κατάθεση του συμβολαιογραφικού εγγράφου ή της μο¬ 
νομερούς δήλωσης στον ληξίαρχο, όπου έχει καταχω- 
ρηθεί και η σύσταση αυτού. 

Άρθρο 5 

Επώνυμο 

Το σύμφωνο συμβίωσης δεν μεταβάλλει το επώνυμο 
των συμβληθέντων. Ο καθένας μπορεί, εφόσον συγκα- 
τατίθεται ο άλλος, να χρησιμοποιεί στις κοινωνικές 
σχέσεις το επώνυμο του άλλου ή να το προσθέτει στο 
δικό του. 

Άρθρο 6 

Περιουοιακές οχέοεις 

Με το σύμφωνο συμβίωσης ή και με μεταγενέστε¬ 
ρο συμβολαιογραφικό έγγραφο μπορεί να ρυθμίζονται 
οι περιουσιακές σχέσεις των συμβληθέντων και ιδίως 
η τύχη των περιουσιακών στοιχείων που θα αποκτη¬ 
θούν κατά τη διάρκεια του συμφώνου (αποκτήματα). 
Αν δεν υπάρχει συμφωνία για τα αποκτήματα, το κάθε 
μέρος έχει, μετά τη λύση του συμφώνου, αξίωση κατά 
του άλλου για ό,τι αυτό απέκτησε και με τη δική του 
συμβολή. Η αξίωση αυτή δεν γεννάται στο πρόσωπο 
των κληρονόμων του δικαιούχου, δεν εκχωρείται ούτε 
κληρονομείται από αυτούς, στρέφεται όμως κατά των 
κληρονόμων του υποχρέου. Η αξίωση παραγράφεται 
δύο έτη μετά τη λύση του συμφώνου. 

Άρθρο 7 

Διατροφή μετά τη λύση 

1. Στο σύμφωνο συμβίωσης ή και σε μεταγενέστερο 
συμβολαιογραφικό έγγραφο μπορεί να περιέχεται συμ- 

φωνία με την οποία αναλαμβάνεται, είτε από το ένα ή 
το άλλο μέρος είτε και αμοιβαίως, υποχρέωση διατρο¬ 
φής μόνο για την περίπτωση κατά την σπσία, μετά τη 
λύση τσυ συμψώνσυ, το ένα από τα μέρη δεν μπορεί να 
εξασφαλίσει τη διατροφή του από τα εισοδήματά του ή 
από την περιουσία τσυ. Δεν έχει υπσχρέωση διατροφής 
εκείνος που, εν όψει και των λοιπών υποχρεώσεών του, 
δεν είναι σε θέση να τη δώσει χωρίς να διακινδυνεύσει 
η δική τσυ διατροφή. Η υποχρέωση αυτή δεν βαρύνει 
τσυς κληρσνόμσυς του υποχρέου. 

2. Ο δικαιούχος διατροφής από το σύμφωνο συμβίω¬ 
σης συμπορεύεται, ως προς το δικαίωμα διατροφής, με 
τον διαζευγμένο σύζυγο του υποχρέου. 

3. Ο υπόχρεος διατροφής, μετά τη λύση τσυ συμφώνσυ 
συμβίωσης, δεν μπορεί να επικαλεσθεί την υποχρέωσή 
τσυ αυτή, προκειμένσυ να απαλλαγεί, εν όλω ή εν μέρει, 
από την υπσχρέωση συνεισφοράς ή διατροφής συζύγου 
ή ανήλικων τέκνων του. 

4. Με την επιφύλαξη των παραγράφων 2 και 3, η συμ¬ 
βατική υπσχρέωση της παραγράφσυ 1 πρσηγείται της 
εκ του νόμου υποχρέωσης διατροφής άλλων προσώπων 
απέναντι στσν δικαισύχσ, πσυ βρίσκεται σε αδυναμία, 
μετά τη λύση τσυ συμφώνσυ, να διατρέφει τσν εαυτό 
τσυ με τις δικές του δυνάμεις. 

Άρθρο 8 

Τεκμήριο πατρότητας 

1. Το τέκνο που γεννήθηκε κατά τη διάρκεια του συμ¬ 
φώνου συμβίωσης ή εντός τριακοσίων ημερών από τη 
λύση ή την αναγνώριση της ακυρότητάς τσυ, τεκμαίρε- 
ται ότι έχει πατέρα τσν άνδρα με τσν οπσίσ η μητέρα 
κατάρτισε το σύμφωνο. Το τεκμήριο ανατρέπεται με 
αμετάκλητη δικαστική απόφαση. Τα άρθρα 1466 επ. ΑΚ, 
καθώς και τα άρθρα 614 επ. ΚΠολΔ, εφαρμόζσνται ανα- 
λόγως. 

2. Η ακυρότητα ή η ακύρωση του συμφώνου δεν επη¬ 
ρεάζει την πατρότητα των τέκνων. 

Άρθρο 9 

Επώνυμο τέκνων 

Το τέκνο που γεννήθηκε κατά τη διάρκεια του συμ¬ 
φώνου συμβίωσης ή εντός τριακσσίων ημερών από τη 
λύση ή την αναγνώριση της ακυρότητάς τσυ, φέρει το 
επώνυμο που επέλεξαν οι γονείς του με κοινή και αμε¬ 
τάκλητη δήλωσή τσυς πσυ περιέχεται στσ σύμφωνσ ή 
σε μεταγενέστερο συμβολαιογραφικό έγγραφο, πριν τη 
γέννηση τσυ πρώτσυ τέκνσυ. Τσ επώνυμσ που επιλέγε¬ 
ται είναι κοινό για όλα τα τέκνα και είναι υποχρεωτικά 
το επώνυμο του ενός από τους γονείς ή συνδυασμός 
των επωνύμων τους. Σε καμιά περίπτωση δεν μπορεί 
να περιλαμβάνει περισσότερα από δύσ επώνυμα. Αν η 
δήλωση παραλείφθεί, το τέκνο θα έχει σύνθετο επώνυ¬ 
μο, αποτελούμενο από το επώνυμο και των δύο γονέων 
του. Αν το επώνυμο του ενός ή και των δύο γονέων είναι 
σύνθετο, το επώνυμο του τέκνου θα σχηματισθεί με το 
πρώτο από τα δύο επώνυμα. 

Άρθρο 10 
Γονική μέριμνα 

1. Η γονική μέριμνα τέκνου που γεννήθηκε κατά τη 
διάρκεια συμφώνου συμβίωσης ή μέσα σε τριακόσιες 
ημέρες από τη λύση ή την αναγνώριση της ακυρότητάς 
τσυ ανήκει στσυς δύσ γονείς και ασκείται από κοινσύ. 


Οι διατάξεις τσυ ΑΚ για τη γονική μέριμνα των τέκνων 
που κατάγονται από γάμο εφαρμόζονται αναλόγως και 
στην περίπτωση αυτή. 

2. Αν τσ σύμφωνα συμβίωσης λυθεί, για τους λόγους 
που αναφέρονται στα άρθρα 2 και 4 τσυ παρόντος, για 
την άσκηση της γονικής μέριμνας εφαρμόζεται αναλό¬ 
γως το άρθρο 1513 του ΑΚ. 

Άρθρο 11 

Κληρονομικό δικαίωμα 

1. Με τη λύση τσυ συμφώνσυ συμβίωσης λόγω θανά¬ 
του, αυτός που επιζεί έχει κληρονομικό δικαίωμα εξ αδια¬ 
θέτου, το οποίο ανέρχεται στο έκτο της κληρονομιάς, 
αν συντρέχει με κληρσνόμσυς της πρώτης τάξης, στσ 
τρίτο, αν συντρέχει με κληρσνόμσυς άλλων τάξεων και 
σε σλόκληρη την κληρονσμία, αν δεν υπάρχει συγγενής 
του κληρονομουμένου, που να καλείται ως εξ αδιαθέτου 
κληρονόμος. 

2. Αυτός που επιζεί έχει δικαίωμα νόμιμης μοίρας στην 
κληρσνομία, το οποίο ανέρχεται στο ήμισυ της εξ αδια¬ 
θέτου μερίδας, που του αναλογεί. Κατά το ποσοστό 
αυτό μετέχει ως κληρσνόμσς. 

3. Τα άρθρα 1826 επ., 1839 επ. και 1860 τσυ ΑΚ εφαρ- 
μόζσνται αναλόγως και στην περίπτωση αυτή. 

Άρθρο 12 

Αναστολή παραγραφής 

Το άρθρο 256 του ΑΚ περίπτωση 1 αντικαθίσταται 
ως εξής: 

«1. μεταξύ συζύγων κατά τη διάρκεια του γάμου, έστω 
και αν ύστερα ακυρωθεί, καθώς και μεταξύ προσώπων που 
έχουν συνάψει σύμφωνο συμβίωσης, όσο αυτό ισχύει». 

Άρθρο 13 
Πεδίο εφαρμογής 

Ο νόμος αυτός εφαρμόζεται σε κάθε σύμφωνο συμ¬ 
βίωσης, εφόσον αυτό έχει καταρτισθεί στην Ελλάδα 
ή ενώπιον ελληνικής προξενικής αρχής. Σε κάθε άλλη 
περίπτωση, εφαρμόζεται το δίκαιο που ορίζεται από 
τους κανόνες του ιδιωτικού διεθνούς δικαίου. 

ΚΕΦΑΛΑΙΟ ΔΕΥΤΕΡΟ 

ΤΡΟΠΟΠΟΙΗΣΗ ΔΙΑΤΆΞΕΩΝ ΤΟΥ ΑΣΤΙΚΟΥ ΚΩΔΙΚΑ 

Άρθρο 14 

Ισχυρός κλονισμός 

Η τρίτη παράγραφος του άρθρου 1439 του ΑΚ αντι¬ 
καθίσταται ως εξής: 

«Εφόσον οι σύζυγοι βρίσκονται σε διάσταση συνεχώς 
από δύο τουλάχιστον χρόνια, ο κλονισμός τεκμαίρε- 
ται αμάχητα και το διαζύγιο μπορεί να ζητηθεί, έστω 
και αν ο λόγος του κλονισμού αφορά στο πρόσωπο 
του ενάγοντος. Η συμπλήρωση του χρόνου διάστασης 
υπολογίζεται κατά το χρόνο συζήτησης της αγωγής 
και δεν εμποδίζεται από μικρές διακοπές που έγιναν 
ως προσπάθεια αποκατάστασης των σχέσεων μεταξύ 
των συζύγων.» 

Άρθρο 15 

Τέκνα χωρίς γάμο των γονέων τους 

Το άρθρο 1515 του ΑΚ αντικαθίσταται ως εξής: 

«Τέκνα χωρίς γάμο των γονέων τους. Η γονική μέρι¬ 
μνα του ανήλικου τέκνου που γεννήθηκε και παραμένει 
χωρίς γάμο των γονέων του, ανήκει στη μητέρα του. Σε 
περίπτωση αναγνώρισής του, αποκτά γονική μέριμνα και 

ο πατέρας, που όμως την ασκεί αν υπάρχει συμφωνία 
των γονέων κατά το άρθρο 1513 ή αν έπαυσε η γονική 
μέριμνα της μητέρας ή αν αυτή αδυνατεί να την ασκήσει 
για νομικούς ή πραγματικούς λόγους. 

Με αίτηση του πατέρα, το δικαστήριο μπορεί και σε 
κάθε άλλη περίπτωση να αναθέσει και σε αυτόν την 
άσκηση της γονικής μέριμνας ή μέρους της, εφόσον 
αυτό επιβάλλεται από το συμφέρον του τέκνου. 

Σε περίπτωση δικαστικής αναγνώρισης, στην οποία 
αντιδίκησε ο πατέρας, αυτός δεν ασκεί γονική μέριμνα 
ούτε αναπληρώνει τη μητέρα στην άσκησή της, εκτός 
αν υπάρχει συμφωνία των γονέων κατά το άρθρο 1513. 
Το δικαστήριο μπορεί, αν το επιβάλλει το συμφέρον 
του τέκνου, να αποφασίσει διαφορετικά με αίτηση του 
πατέρα, εφόσον έπαυσε η γονική μέριμνα της μητέρας 
ή αυτή αδυνατεί να την ασκήσει για νομικούς ή πραγ¬ 
ματικούς λόγους ή υπάρχει συμφωνία των γονέων.» 

Άρθρο 16 

Δικαστική αναπλήρωση της συναίνεσης 

Το άρθρο 1552 του ΑΚ αντικαθίσταται ως εξής: 

«Δικαστική αναπλήρωση της συναίνεσης. Η συναίνεση 
των γονέων για υιοθεσία του τέκνου τους αναπληρώ¬ 
νεται, με ειδικώς αιτιολογημένη απόφαση του δικαστη¬ 
ρίου, στις ακόλουθες περιπτώσεις: α) αν οι γονείς είναι 
άγνωστοι ή το τέκνο είναι έκθετο, β) αν και οι δύο γο¬ 
νείς έχουν εκπέσει από τη γονική μέριμνα ή βρίσκονται 
σε καθεστώς στερητικής δικαστικής συμπαράστασης 
που τους αφαιρεί και την ικανότητα να συναινούν για 
την υιοθεσία του παιδιού τους, γ) αν οι γονείς έχουν 
άγνωστη διαμονή είτε πριν είτε μετά την παροχή της 
γενικής εξουσιοδότησης του άρθρου 1554, δ) αν το 
τέκνο προστατεύεται από αναγνωρισμένη κοινωνική 
οργάνωση, έχει αφαιρεθεί από τους γονείς η άσκηση 
της επιμέλειας, σύμφωνα με τις διατάξεις των άρθρων 
1532 και 1533, και αυτοί αρνούνται καταχρηστικά να 
συναινέσουν και ε) αν το τέκνο έχει παραδοθεί με τη 
συναίνεση των γονέων σε οικογένεια για φροντίδα και 
ανατροφή, με σκοπό την υιοθεσία, και έχει ενταχθεί σε 
αυτήν επί χρονικό διάστημα ενός τουλάχιστον έτους, 
οι δε γονείς εκ των υστέρων αρνούνται καταχρηστικά 
να συναινέσουν. Αν οι περιπτώσεις α' έως ε' συντρέ¬ 
χουν μόνο στο πρόσωπο του ενός εκ των γονέων, η 
απόφαση του δικαστηρίου αναπληρώνει τη συναίνεση 
μόνο αυτού. 

Με απόφαση του δικαστηρίου αναπληρώνεται και η 
συναίνεση του επιτρόπου για την υιοθεσία του ανηλίκου, 
εφόσον ο τελευταίος προστατεύεται από αναγνωρι¬ 
σμένη κοινωνική οργάνωση και ο επίτροπος αρνείται 
καταχρηστικά να συναινέσει.» 

Άρθρο 17 

Ακρόαση συγγενών 

Το άρθρο 1553 του ΑΚ αντικαθίσταται ως εξής: 

«Ακρόαση συγγενών. Στις περιπτώσεις υπό στοιχεία 
β' έως ε' της πρώτης παραγράφου, καθώς και στην πε¬ 
ρίπτωση της δεύτερης παραγράφου του προηγούμενου 
άρθρου, το δικαστήριο μπορεί να ζητήσει την ακρόαση 
των πλησιέστερων συγγενών, αν αυτή είναι εφικτή.» 

Άρθρο 18 

Προσθήκη ή απάλειψη κύριου ονόματος 

Το άρθρο 1565 του ΑΚ αντικαθίσταται ως εξής: 

«Προσθήκη ή απάλειψη κύριου ονόματος. Το δικαστή¬ 
ριο μπορεί, με την απόφασή του περί υιοθεσίας, να επι¬ 


τρέψει στον υποψήφιο θετό γονέα, ύστερα από αίτησή 
του, να προσθέσει στο κύριο όνομα του θετού τέκνου 
και άλλο όνομα. Στην περίπτωση αυτή το δικαστήριο 
μπορεί, ύστερα από αίτηση του θετού γονέα, που υπο¬ 
βάλλεται μετά τη συντέλεση της υιοθεσίας αλλά το 
αργότερο εντός ενός έτους από αυτήν, να επιτρέψει 
την απάλειψη του κύριου ονόματος που έφερε το θετό 
τέκνο πριν την υιοθεσία, εφόσον τούτο επιβάλλεται από 
το συμφέρον του τέκνου. 

Αν το θετό τέκνο έχει συμπληρώσει το δωδέκατο έτος 
της ηλικίας του, είναι απαραίτητη, σε κάθε περίπτωση, 
για τη χορήγηση της άδειας του δικαστηρίου η συναί¬ 
νεση του ίδιου. Η δεύτερη παράγραφος του άρθρου 
1555 εφαρμόζεται και εδώ.» 

Άρθρο 19 

Ποιοι τελούν υπό επιτροπεία 

Το άρθρο 1589 του ΑΚ αντικαθίσταται ως εξής: 

«Ποιοι τελούν υπό επιτροπεία. Ο ανήλικος τελεί υπό 
επιτροπεία όταν κανένας γονέας δεν έχει ή δεν μπορεί 
να ασκήσει τη γονική μέριμνα, όταν το δικαστήριο διο¬ 
ρίσει επίτροπο κατά τα άρθρα 1532 και 1535 ή αναθέσει 
την άσκηση της γονικής μέριμνας σε τρίτον κατά τα 
άρθρα 1513, 1514, καθώς και όταν συντρέχουν οι περι¬ 
πτώσεις των άρθρων 1660 και 1661.» 

ΚΕΦΑΛΑΙΟ ΤΡΙΤΟ 
ΑΛΛΕΣ ΔΙΑΤΑΞΕΙΣ 

Άρθρο 20 

Στην παράγραφο 1 του άρθρου 800 ΚΠολΑ προστί¬ 
θενται δεύτερο και τρίτο εδάφια ως εξής: 

«Τα ελληνικά δικαστήρια έχουν δικαιοδοσία για την 
τέλεση της υιοθεσίας, όταν ο υιοθετών ή ο υιοθετούμε¬ 
νος είναι ελληνικής ιθαγένειας, ακόμη και αν δεν έχουν 
τη συνήθη διαμονή τους στην Ελλάδα. Στην περίπτωση 
αυτή είναι αρμόδια τα δικαστήρια της πρωτεύουσας 
του Κράτους.» 

Άρθρο 21 

Η παράγραφος 2 του άρθρου 7 του ν. 2447/1996 (ΦΕΚ 
278 Α') αντικαθίσταται ως εξής: 

«2. Όταν, για την υιοθεσία ανηλίκου, οι φυσικοί γονείς 
ή ο επίτροπος έρχονται σε απευθείας συνεννόηση με 
τους υποψήφιους θετούς γονείς χωρίς τη μεσολάβη¬ 
ση κοινωνικής υπηρεσίας ή οργάνωσης, οφείλουν τόσο 
αυτοί όσο και οι υποψήφιοι θετοί γονείς, πριν από την 
παράδοση του παιδιού ή εντός ενός μηνάς από αυτήν, να 
ανακοινώσουν τη σχετική πρόθεσή τους στην αρμόδια 
κοινωνική υπηρεσία.» 

Άρθρο 22 

1. Η περ. α' της παραγράφου 2 του άρθρου 1 του 
π.δ. 226/1999 (ΦΕΚ 190 Α') αντικαθίσταται ως εξής: 

«α) Οι Διευθύνσεις Κοινωνικής Πρόνοιας των τεσσά¬ 
ρων τομέων της Νομαρχίας Αθηνών, της Νομαρχίας 
Ανατολικής και Δυτικής Αττικής για το Νομό Αττικής, 
πλην της Νομαρχίας Πειραιά, καθώς και για τους νομούς 
των Περιφερειών Στερεάς Ελλάδος και Θεσσαλίας». 

2. Το τέταρτο εδάφιο της παραγράφου 2 του άρθρου 
4 του π.δ. 226/1999 αντικαθίσταται ως εξής: 

«Αν η ξένη υπηρεσία δεν ανταποκριθεί στο αίτημα της 
ελληνικής για αποστολή στοιχείων που αφορούν το παι¬ 
δί που θα υιοθετηθεί, ιδίως σχετικά με το κοινωνικό και 
το ιατρικό ιστορικό του, και παραμείνει έτσι η έρευνα 




3984 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


της ελληνικής υπηρεσίας ανολοκλήρωτη, η συντασσό- 
μενη έκθεση της τελευταίας δεν αποστέλλεται.» 

Άρθρο 23 

1. Στο τέλος της παραγράφου 3 του άρθρου 79 του 
Ποινικού Κώδικα (π.δ. 283/1985, ΦΕΚ106 Α') προστίθεται 
εδάφιο ως εξής: 

«Η τέλεση της πράξης απά μίσος εθνικά, φυλετικά, 
θρησκευτικά ή μίσος λόγω διαφορετικού γενετήσιου 
προσανατολισμού κατά του παθόντος συνιστά επιβα- 
ρυντική περίσταση.» 

2. Η παράγραφος 1 του άρθρου 232 Α του Ποινικού 
Κώδικα αντικαθίσταται ως εξής: 

«1. Όποιος με πρόθεση δεν συμμορφώθηκε σε προ¬ 
σωρινή διαταγή δικαστή ή δικαστηρίου ή σε διάταξη 
δικαστικής αποφάσεως, με την οποία υποχρεώθηκε σε 
παράλειψη ή σε ανοχή ή σε πράξη που δεν μπορεί να 
γίνει από τρίτο πρόσωπο και η επιχείρησή της εξαρτά- 
ται αποκλειστικά από τη βούλησή του, ή σε διάταξη ει¬ 
σαγγελέα σχετική με την προσωρινή ρύθμιση της νομής 
μεταξύ ιδιώτη και Δημοσίου ή Ο.Τ.Α. ή άλλου Ν.Π.Δ.Δ., 
τιμωρείται με φυλάκιση τουλάχιστον έξι (6) μηνών, αν η 
πράξη δεν τιμωρείται βαρύτερα με άλλη διάταξη.» 

Άρθρο 24 

1. Η παράγραφος 12 του άρθρου 80 του Κώδικα Ορ¬ 
γανισμού Δικαστηρίων και Κατάστασης Δικαστικών 
λειτουργών, που κυρώθηκε με το άρθρο πρώτο του 
V. 1756/1988 (ΦΕΚ 35 Α'), όπως το άρθρο αυτό αντικατα- 
στάθηκε από το άρθρο 1 του ν. 3514/2006 (ΦΕΚ 266 Α'), 
καταργείται. 

2. Το δεύτερο εδάφιο της παραγράφου 6 του άρθρου 51, 
όπως ισχύει, του αυτού Κώδικα, αντικαθίσταται ως εξής: 

«Η απόσπαση αυτή γίνεται για την εκτέλεση νομοπα¬ 
ρασκευαστικών έργων, καθώς και καθηκόντων σχετικών 
με την εκπαίδευση των δικαστικών λειτουργών, διαρκεί 
για χρονικό διάστημα ενός έτους και μπορεί να παρα- 
τείνεται διαδοχικά μέχρι τη συμπλήρωση πενταετίας.» 

3. Με προεδρικό διάταγμα, που εκδίδεται ύστερα από 
πρόταση του Υπουργού Δικαιοσύνης, μπορεί να κω- 
δικοποιούνται σε ιδιαίτερο κείμενο οι διατάξεις περί 
του Κώδικα Οργανισμού Δικαστηρίων και Κατάστασης 
Δικαστικών Λειτουργών. Κατά την κωδικοποίηση επιτρέ¬ 
πεται, χωρίς να αλλοιώνεται η έννοια των ισχυουσών 
διατάξεων, νέα διάρθρωση, όπως διάσπαση ή συγχώ¬ 
νευση άρθρων, νέα κατάστρωση αυτών ή απάλειψη δια¬ 
τάξεων που έχουν καταργηθεί ρητά ή σιωπηρά, καθώς 
και οποιαδήποτε αναγκαία φραστική μεταβολή. 

Άρθρο 25 

1. Κατά την αληθή έννοια της διατάξεως της παρα¬ 
γράφου 4 του άρθρου 52 του ν. 3689/2008 (ΦΕΚ 164 Α'), 
ως αναπληρωτές των τακτικών μελών του Συμβουλίου 
εκλέγονται, κατά περίπτωση, ισάριθμοι με τα τακτικά 
μέλη υποψήφιοι και σύμφωνα με τη σειρά ψήφων που 
έλαβαν. 

2. Κατά το διαγωνισμό του έτους 2008 για την εισα¬ 
γωγή σπουδαστών στην Εθνική Σχολή Δικαστικών 
Λειτουργών εφαρμόζονται, ως προς τα προσόντα 
των υποψηφίων, τα όρια ηλικίας αυτών, καθώς και ως 
προς τις ξένες γλώσσες, οι διατάξεις του ν. 2236/1994 
(ΦΕΚ 146 Α'). 

Η ισχύς του παρόντος άρθρου αρχίζει από την έναρξη 
ισχύος του ν. 3689/2008. 


Άρθρο 26 

1. Το δεύτερο εδάφιο της παραγράφου 1 του άρθρου 
8 του π.δ. 18/1989 (ΦΕΚ 8 Α') αντικαθίσταται ως εξής: 

«Για την ύπαρξη απαρτίας απαιτείται πάντως να παρί- 
στανται είκοσι πέντε (25) μέλη με αποφασιστική ψήφο.» 

2. Μετά το τέλος της παραγράφου 1 του άρθρου 8 του 
π.δ. 18/1989 προστίθενται εδάφια ως εξής: 

«Στη σύνθεση μετέχουν και δύο αναπληρωματικά μέλη 
με δικαίωμα ψήφου, καθώς και ένας πάρεδρος, προοριζό- 
μενα να αντικαταστήσουν τυχόν κωλυόμενο ή ελλείπον 
κατά τη διάσκεψη μέλος. Τα μέλη αυτά μετέχουν και 
στις διασκέψεις, μέχρι το πέρας αυτών, στις ψηφοφορίες, 
όμως, μετέχουν μόνον εάν απουσιάζει τακτικό μέλος ή 
πάρεδρος, αντιστοίχως. Σε περίπτωση συμμετοχής των 
μελών αυτών σε ψηψοφορία, το κωλυόμενο μέλος δεν 
μετέχει εφεξής στη διάσκεψη επί της αυτής υποθέσεως. 
Για τις μεταβολές αυτές συντάσσεται ειδικό πρακτικό.» 

Άρθρο 27 

Η διάταξη του δεύτερου εδαφίου της πρώτης παρα¬ 
γράφου του άρθρου 1565 του ΑΚ, όπως αντικαταστάθη- 
κε από το άρθρο 18 του παρόντος νόμου, εφαρμόζεται 
και στις υιοθεσίες που τελέσθηκαν πριν από την έναρξη 
ισχύος του, εφόσον η σχετική αίτηση προς το δικαστή¬ 
ριο υποβληθεί εντός έτους από αυτή. 

Άρθρο 28 

Επώνυμο των συζύγων 

Στο άρθρο 1388 του ΑΚ προστίθεται τρίτη παράγρα¬ 
φος ως εξής: 

«Με συμφωνία των συζύγων ο καθένας από αυτούς μπο¬ 
ρεί να προσθέτει στο επώνυμό του το επώνυμο του άλλου. 
Η προσθήκη γίνεται με κοινή δήλωση ενώπιον του ληξιάρχου 
και ισχύει μέχρι να ανακληθεί ενώπιον του ληξιάρχου με κοινή 
δήλωση των συζύγων ή με μονομερή δήλωση οποιουδήποτε 
των συζύγων, η οποία κοινοποιείται στον άλλο σύζυγο. Αν ο 
γάμος λυθεί με διαζύγιο, η δήλωση θεωρείται ότι ανακλήθηκε. 
Αν ο γάμος λυθεί λόγω θανάτου, η προσθήκη εξακολουθεί 
να ισχύει, εκτός εάν ο επιζών σύζυγος συνάψει νέο γάμο ή 
προβεί σε ανακλητική δήλωση ενώπιον του ληξιάρχου.» 

Άρθρο 29 

Η ισχύς του νόμου αυτού αρχίζει από τη δημοσίευσή 
του στην Εφημερίδα της Κυβερνήσεως, εκτός εάν στις 
επί μέρους διατάξεις του ορίζεται διαφορετικά. 

Παραγγέλλομε τη δημοσίευση του παρόντος στην 
Εφημερίδα της Κυβερνήσεως και την εκτέλεσή του ως 
νόμου του Κράτους. 

Αθήνα, 21 Νοεμβρίου 2008 
ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

οι ΥΠΟΥΡΓΟΙ 

ΕΣΩΤΕΡΙΚΩΝ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Π. ΠΑΥΛΟΠΟΥΛΟΣ Γ. ΑΛΟΓΟΣΚΟΥΦΗΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ ΔΙΚΑΙΟΣΥΝΗΣ 

Δ. ΑΒΡΑΜΟΠΟΥΛΟΣ Σ. ΧΑΤΖΗΓΑΚΗΣ 

Θεωρήθηκε και τέθηκε η Μεγάλη Σφραγίδα του Κράτους 
Αθήνα, 26 Νοεμβρίου 2008 

Σ. ΧΑΤΖΗΓΑΚΗΣ 

